sasicodes/solvari-1 huggingface dataset:
இத்தகைய அபாயகரமான கூட்டத்திடமிருந்து சகல சௌபாக்கியங்களும் கிடைக்கப்பெற்ற தனது மேன்மையான குடிமக்களைக் காப்பாற்றும் பொருட்டுத்தான் அரசு அவர்கள் மீது போர்ப் பிரகடனம் செய்திருக்கின்றது
மும்பை தாக்குதலுக்குப் பிறகும் பாகிஸ்தானுடன் பேச்சுவார்த்தை நடத்த அரசு தயாராகவே இருந்தது சீனத்துடன் பேசுவதற்கும் தயாராய் இருக்கின்றது
வேட்டை நாய்கள் கருநாகங்கள் தேள்கள் என இன மரபுச் சின்னங்களைத் தம் பெயர்களாக சூட்டிக் கொண்ட சிறப்புக் காவல் படைகள் கொலை செய்யும் உரிமத்தைக் கையில் வைத்துக் கொண்டு ஏற்கெனவே அக்காடுகளைச் சுரண்டி எடுத்துக் கொண்டிருக்கின்றன அது போதாதாம்
சிஆர்பிஎஃப் பிஎஸ்எஃப் படைகளும் கொடூரத்துக்குப் பெயர் போன நாகா பட்டாலியனும் தொலை தூர வனாந்தர கிராமங்களில் மனச்சாட்சியற்ற மிருகத்தனமான கொடூரங்களைக் கட்டவிழ்த்து விட்டிருக்கின்றன அதுவும் போதாதாம்
தாண்டேவாடாவின் காடுகள் நெடுக கொலை பாலியல் வன்முறை குடியிருப்புகளைத் தீயிடுதல் எனத் தனது அட்டூழியங்களால் மூன்று இலட்சம் மக்களை வீடற்றவர்களாக்கி ஓடச் செய்திருக்கும் சல்வா ஜுடூம் என்ற மக்கள் சேனைக்கு ஆயுதத்தையும் ஆதரவையும் அரசாங்கமே வழங்கி வருகிறது அதுவும் போதாதாம்
பிலாஸ்பூரில்  கிராமங்களை அப்புறப்படுத்தி படைத் தலைமையகத்தையும் ராஜ்நந்த்காவுனில்  கிராமங்களை அப்புறப்படுத்தி விமானத் தளத்தையும் நிறுவுவதற்கு அரசு திட்டமிட்டுள்ளது
இப்போது இந்திய விமானப்படையின் இராணுவ ஹெலிகாப்டர்களுக்கு தற்காப்பின் பொருட்டு சுடுவதற்கான உரிமையை எந்த உரிமையைப் பரம ஏழைகளான தனது குடிமக்களுக்கு வழங்குவதற்கு அரசு மறுக்கிறதோ அந்த உரிமையை அரசு வழங்கி விட்டது
காட்டிற்குள் தலைதெறிக்கப் பயந்தோடும் ஒரு சாதாரண மனிதனிடமிருந்து ஒரு மாவோயிஸ்டை பாதுகாப்புப் படை எங்ஙனம் இனம் பிரித்துக் கண்டுபிடிக்கும்
பல நூற்றாண்டுகளாய் வில்லும் அம்பும் ஏந்தி வாழும் பழங்குடி மக்கள் இப்போதும் அவற்றை ஏந்தி நடப்பார்களாயின் அவர்களும் மாவோயிஸ்டுகளாகக் கணக்கில் கொள்ளப்படுவார்களா
நான் தாண்டேவாடா சென்றிருந்தபோது தனது பசங்களால் கொல்லப்பட்ட  மாவோயிஸ்டுகளின் புகைப்படங்களைக் காவல்துறை கண்காணிப்பாளர் என்னிடம் காட்டினார்
தாண்டேவாடாவில் ஹிமான்ஷு குமார் என்பவரால் நடத்தப்படும் வன்வாசி சேத்னா ஆஸ்ரம் எனும் காந்திய ஆசிரமம் சில மணி நேரங்களில் புல்டோசர்களைக் கொண்டு இடித்துத் தரைமட்டமாக்கப்பட்டது
இப்பகுதிக்கு வேலை செய்ய வரும் பத்திரிகையாளர்கள் மனித உரிமைச் செயல் வீரர்கள் ஆய்வாளர்கள் உண்மை அறியும் குழுவினர் ஆகியோர் தங்கிச் செல்வதற்கு எஞ்சியிருந்த ஒரே இடம்
ஆளும் நிறுவனங்களின் உடன்படுக்கை ஊடகங்கள் இதுகாறும் தொடர்ச்சியாக வழங்கிக் கொண்டிருந்த இசுலாமிய பயங்கரவாதம் குறித்த புனையப்பட்டதும் ஆதாரமற்றதும் வெறியைக் கிளப்பும் தன்மையதுமான கதைகளை ஒரே இரவில் மாற்றி அதே ரகத்தைச் சார்ந்த சிவப்பு பயங்கரவாதம் குறித்த கதைகளை வழங்கத் தொடங்கின
சகிக்கவொண்ணாத இந்தக் கூச்சல்களுக்கிடையே சிறு ஓசையும்கூடத் தப்பிக் கசிந்துவிடாத வகையில் போர்க்களப் பகுதி அமைதியின் வலையால் சுற்றி வளைத்து இறுக்கப்படுகின்றது
இலங்கை வழித் தீர்வு தான் அவர்களது திட்டம் போலும் புலிகளுக்கு எதிரான போரில் இலங்கை அரசு இழைத்திருக்கும் போர்க்குற்றங்களைப் பற்றிய ஒரு சர்வதேச விசாரணை வேண்டும் என்ற கோரிக்கையை ஐரோப்பிய அரசுகள் ஐநாவில் முன் வைத்தபோது அதற்கு இந்திய அரசு முட்டுக்கட்டை போட்டதே அது நிச்சயமாகக் காரணமின்றி செய்யப்பட்டதல்ல
இந்தத் திசையில் செய்யப்படும் முதல் காய்நகர்த்தலாக நீ எங்களோடு இல்லை என்றால் மாவோயிஸ்டுகளுடன் இருக்கிறாய் என ஜார்ஜ் புஷ்ஷின் எளிய இருமைக் கோட்பாட்டின் அடிப்படையிலான தீவிரமானதொரு பிரச்சாரம் நன்கு ஒருங்கிணைக்கப்பட்ட முறையில் மேற்கொள்ளப்படுகிறது
இதன் மூலம் நாடெங்கும் நடைபெறும் எண்ணற்ற வடிவங்களிலான எதிர்ப்புப் போராட்டங்கள் அனைத்தும் மாவோயிஸ்டு பிரச்சினை என்று வேண்டுமென்றே குறுக்கப் படுகின்றன
இவ்வாறு வேண்டுமென்றே அதீதமாய்க் காட்டப்படும் மாவோயிஸ்டு அபாயம் தனது இராணுவமயமாக்கலை நியாயப்படுத்திக் கொள்ள அரசுக்கு உதவுகிறது
பயங்கரவாதத்துக்கு எதிரான போர் எனும் இந்தப் பொய்மையைத் திரைகிழிப்பதில் நமது சக்தியனைத்தும் உறிஞ்சப்படுகையில் அரசு இத்தருணத்தைப் பயன்படுத்திக் கொண்டு தனது இராணுவ நடவடிக்கையின் வீச்சிற்குள் நூற்றுக்கணக்கான பிற எதிர்ப்பு இயக்கங்களையும் வளைத்து இழுத்து அவர்கள் மீதும் மாவோயிஸ்டு அனுதாபிகள் என முத்திரை குத்தி துடைத்தெறியும்
தற்போது லால்கரில் போலீசு அட்டூழியங்களுக்கு எதிரான மக்கள் கமிட்டி என்ற அமைப்பினர் மாவோயிஸ்டுகள் மீது அனுதாபம் கொண்டிருந்த போதிலும் தனித்தவொரு மக்கள் இயக்கமாகவே செயல்படுகின்றனர்
தற்போது கைது செய்யப்பட்டு பிணை மறுக்கப்பட்டு சிறை வைக்கப்பட்டிருக்கும் இந்த அமைப்பின் தலைவர் சத்ரதார் மகாத்தோ மாவோயிஸ்டு தலைவர் என்று வேண்டுமென்றே அழைக்கப்படுகிறார்
மாவோயிஸ்டுகளுக்கு கூரியர் வேலை பார்த்தார் என அற்பமான சோடிக்கப்பட்ட காரணத்துக்காக இரண்டு ஆண்டுகளை சிறையில் கழித்த மருத்துவரும் மனித உரிமைப் போராளியுமான பினாயக் சென்னின் கதையை நாம் அறிவோம்
வெளிச்சம் முழுவதும் காட்டு வேட்டையின் மீது பாய்ச்சப்பட்டு கவனம் இங்கே குவிக்கப்பட்டிருக்கும் சூழலில் போர் நடைபெறும் இந்தக் களத்துக்கு வெளியே வெகு தொலைவில் நாட்டின் ஏனைய பகுதிகளில் ஏழைகள் தொழிலாளர்கள் நிலமற்றவர்கள் ஆகியோர் மீதான தாக்குதலும் யாருடைய நிலங்களையெல்லாம் பொதுத் தேவைக்காக அபகரிக்க அரசு விரும்புகிறதோ அவர்கள் மீதான தாக்குதலும் தீவிரமடையும்
அவர்களுடைய துன்பம் அதிகரிப்பது மட்டுமல்ல அவர்களுடைய கதறல்களும் முறையீடுகளும் எந்தச் செவியிலும் நுழைய முடியாமல் கேட்பாரின்றி அவிந்தே போகும்
போர் தொடங்கி விட்டால் மற்றெல்லாப் போர்களையும் போலவே தனக்குப் பொருத்தமானதொரு இயக்கத்தையும் நியாயங்களையும் தனக்கே உரித்தானதொரு பொருளியலையும் கூட அது வளர்த்துக் கொள்ளும்
ஊழல் மலிந்த ஊதிப் பருத்த நிர்வாக எந்திரமான போலிசைப்போலவே துணை ராணுவப் படைகளும் மாறிவிடும் என்பதும் எதிர்பார்க்கப்படவேண்டும்
ஒரே ஒரு வித்தியாசம் என்னவென்றால் இந்தியாவின் இதயப் பகுதியில் போரிடவிருக்கும் பாதுகாப்புப்படையினருக்கு தாங்கள் யாரை எதிர்த்துப் போர் நடத்துகிறார்களோ அந்த மக்களின் பரிதாபத்திற்குரிய நிலைமையிலிருந்து தங்களது நிலைமை பெரிதும் வேறுபட்டதல்ல என்ற உண்மை வெகு விரைவிலேயே புரிந்து விடும்
காலப்போக்கில் மக்களையும் அவர்களின் மீது சட்டத்தை நிலைநாட்டும் படையினரையும் பிரித்துக் காட்டுகின்ற தடுப்புச்சுவர் முழுவதிலும் ஓட்டைகள் விழுந்து விடும்
இந்தப் போரில் கொல்லப்படுபவர்கள் யாராக இருப்பினும் பாதுகாப்புப் படையினராயினும் மாவோயிஸ்டுகளாயினும் சண்டையில் ஈடுபடாத குடிமக்களாக இருப்பினும் பணக்காரர்களுக்காக நடத்தப்படும் இந்தப் போரில் மடிபவர்கள் அனைவரும் ஏழைகளாகவே இருப்பர்
அதே நேரத்தில் இந்தப் போர் தன்னை எந்த விதத்திலும் பாதிக்கப்போவதில்லை என்று யாரேனும் எண்ணிக் கொண்டிருப்பார்களாயின் அவர்கள் தம் எண்ணத்தை மாற்றிக் கொள்ளட்டும்
இந்த அலையைத் தடுக்கவும் போரை நிறுத்தவும் என்ன செய்ய முடியும் என்பது குறித்து விவாதிக்க நாடெங்கிலும் உள்ள பல்வேறு மனித உரிமைக் குழுக்கள் சென்ற வாரம் தில்லியில் தொடர்ச்சியான பல கூட்டங்களை நடத்தின
அனைவரும் அறிந்த ஆந்திர மாநில மனித உரிமை செயல் வீரரான முனைவர் பாலகோபால் அங்கே இல்லாமல் போனதால் ஏற்பட்ட வலியை நாம் அனைவருமே உணரமுடிந்தது
நமது சமகால அரசியல் சிந்தனையாளர்களிடையே துணிவும் அறிவுக்கூர்மையும் படைத்தவர்களில் ஒருவரான அவரது தேவை நமக்கு மிகவும் அவசியமாய் இருக்கும் இந்தத் தருணத்தில் அவர் நம்மை விட்டுச் சென்றுவிட்டார்
இருந்த போதிலும் இந்தியாவின் குடிமை உரிமைச் சமூகத்தைச் சார்ந்த மனித உரிமை செயல் வீரர்கள் கல்வியாளர்கள் வழக்கறிஞர்கள் நீதிபதிகள் மற்றும் பல்வேறு துறைகளையும் சார்ந்தவர்கள் அங்கே ஆற்றிய உரைகளில் வெளிப்பட்ட தொலைநோக்கையும் ஆழத்தையும் அனுபவத்தையும் சான்றாண்மையையும் அரசியல் கூர்மையையும் அனைத்துக்கும் மேலாக அவர்களிடம் வெளிப்பட்ட உண்மையான மனிதநேயத்தையும் கேட்டிருந்தால் நிச்சயமாக பாலகோபால் நிம்மதி கொண்டிருப்பார் என்று நான் நம்புகிறேன்
இவர்களெல்லோரும் தலைநகரில் கூடிய இந்த நிகழ்வு நமது தொலைக்காட்சி நிலையங்களில் ஒளியுமிழ் விளக்குகளுக்கு அப்பால் செய்தி ஊடகங்களின் கொட்டுச்சத்தம் கிளப்பும் பரபரப்பிற்கு அப்பால் இந்தியாவின் நடுத்தர வர்க்கங்களுக்குள்ளேயும் ஒரு மனித இதயம் இன்னும் துடித்துக் கொண்டிருப்பதை அடையாளம் காட்டின
பயங்கரவாதத்திற்கு உகந்ததான ஒரு அறிவுத்துறைச் சூழலை உருவாக்குகிறார்கள் என்று மத்திய உள்துறை அமைச்சர் சமீபத்தில் இவர்கள் மீது குற்றம் சாட்டியிருந்ததில் வியப்பதற்கு ஏதுமில்லை
அங்கு உரையாற்றியோர் தாராளவாத ஜனநாயகச் சிந்தனை முதல் தீவிர இடதுசாரி சிந்தனை வரையிலான பல்வேறு பட்ட கருத்துக்களையும் பிரதிபலித்தனர்
அங்கே பேசியவர்களில் யாரும் தம்மை மாவோயிஸ்டு என்று அழைத்துக் கொள்ளவில்லையெனினும் அரசு வன்முறைக்கு எதிராகத் தம்மைக் தற்காத்துக் கொள்ளும் உரிமை மக்களுக்கு உண்டு என்பதைக் கொள்கையளவில் யாரும் எதிர்க்கவில்லை
மாவோயிஸ்டு வன்முறை அவர்களது மக்கள் நீதிமன்றங்கள் வழங்கும் அதிரடித் தீர்ப்புகள் ஆயுதப் போராட்டத்தில் தவிர்க்கவியலாமல் ஊடுருவும் அதிகாரத்துவத்தால் ஆயுதமற்றோர் ஒடுக்கப்படுதல் என்பனவற்றில் பலருக்கும் உடன்பாடில்லை
தமது உடன்பாடின்மையை வெளிப்படுத்திய அதே நேரத்தில் சாமானிய மக்களுக்கு இந்திய நீதிமன்றங்கள் எட்டாக்கனியாக இருக்கின்ற காரணத்தினால்தான் மக்கள் நீதிமன்றங்கள் நீடிக்க முடிகின்றன என்பதையும் இன்று இந்தியாவின் இதயத்தில் வெடித்திருக்கும் இந்த ஆயுதப் போராட்டம் என்பது அழிவின் விளிம்பிற்கே தள்ளப்பட்டு பற்றிக்கொள்ள ஏதுமின்றித் தவிக்கும் மக்களின் இறுதித் தெரிவே அன்றி முதல் தெரிவு அல்ல என்பதையும் அவர்கள் அறிந்தே இருந்தனர்
எனவே நிலவுகின்ற சூழ்நிலைகள் ஒரு போருக்கு நிகரானவையாக ஏற்கெனவே காட்சியளித்துக் கொண்டிருக்கும் நிலையில் ஒரு சில தனித்த மோசமான வன்முறை நிகழ்வுகளை எடுத்துக் கொண்டு நியாய விசாரம் செய்து அவற்றிலிருந்து எளிய அறம் சார்ந்த முடிவுகளுக்கு வருவதில் உள்ள அபாயங்களைப் பேச்சாளர்கள் அனைவரும் உணர்ந்தே இருந்தனர்
அரசமைப்பின் நிறுவனமயமாக்கப்பட்ட வன்முறையையும் அதை எதிர்த்த ஆயுத வன்முறையையும் சமநிலையில் வைத்துப் பார்க்கும் கண்ணோட்டத்திலிருந்து நீண்ட காலம் முன்பே எல்லோரும் விடுபட்டு விட்டனர்
சாவந்த் இந்தச் சமூக அமைப்பில் புரையோடிப்போயிருக்கும் அநீதியின் பால் கவனம் செலுத்துமாறு இந்த நாட்டின் ஆளும் நிறுவனங்களுக்கு நிர்ப்பந்தம் கொடுத்ததற்காக மாவோயிஸ்டுகளுக்கு நன்றி சொல்லும் அளவுக்குச் சென்றார்
ஆந்திர மாநிலத்தில் மாவோயிஸ்டுகளின் குறுகிய செயல்பாட்டு காலகட்டத்தில் ஒரு மனித உரிமைச் செயல்வீரராக தான் பணியாற்றிய அனுபவங்களை ஹரகோபால் பகிர்ந்து கொண்டார்
ஆந்திரத்தின் இரத்தக்களறியான காலங்களில் மாவோயிஸ்டுகளால் கொல்லப்பட்டவர்களின் எண்ணிக்கையை விடவும் குஜராத்தில் பஜ்ரங் தள் மற்றும் விசுவ இந்து பரிசத் தலைமையிலான இந்து மதவெறிக் கும்பல் ஆம் ஆண்டின் ஒரு சில நாட்களில் கொன்றொழித்தோரின் எண்ணிக்கை மிக மிக அதிகம் என்ற உண்மையை அவர் தமது பேச்சினூடாகக் கூறிச் சென்றார்
லால்கர் ஜார்கண்ட் சத்தீஸ்கர் ஒரிசா போன்ற போர்ப் பகுதிகளிலிருந்து வந்திருந்தோர் போலிசு அடக்குமுறைகள் கைதுகள் சித்திரவதைகள் கொலைகள் ஊழல்கள் பற்றி விவரித்ததுடன் சில சமயங்களில் போலிசார் நேரடியாக சுரங்க நிறுவன அதிகாரிகளிடமிருந்தே ஆணைகளைப் பெற்று செயல்படுத்துவதாகவும் கூறினர்
நிதி உதவி நிறுவனங்களிடமிருந்து காசுவாங்கிக் கொண்டு கார்ப்பரேட் முதலாளிகளின் முன்னேற்றத்திற்காகவே தம்மை முழுமையாக அர்ப்பணித்துக் கொண்டுள்ள சில அரசு சாரா நிறுவனங்கள் ஆற்றுகின்ற சந்தேகத்திற்கிடமான கேடான பாத்திரத்தை சிலர் விவரித்தனர்
செயல் வீரர்களோ சாமானிய மக்களோ எதிர்ப்புத் தெரிவிப்பவர்கள் யாராக இருந்தாலும் சரி ஜார்கண்டிலும் சத்தீஸ்கரிலும் அவர்கள் அனைவரும் மாவோயிஸ்டு என முத்திரை குத்தப்பட்டு சிறை வைக்கப்படுகிறார்கள் என்பது பற்றித்தான் அவர்கள் மீண்டும் மீண்டும் பேசினார்கள்
வேறு எதனை விடவும் இதுதான் மக்களை ஆயுதம் ஏந்துமாறும் மாவோயிஸ்டுகளுடன் இணைந்து கொள்ளுமாறும் பிடித்துத் தள்ளிவிடுகிறது என்று கூறினார்கள் வளர்ச்சித் திட்டங்கள் என்ற பெயரில் அப்புறப்படுத்தப்பட்ட ஐந்து கோடி மக்களில் ஒரு சிறு பகுதியளவு மக்களை வேறு இடங்களில் மீள் குடியமர்த்துவதற்குக் கூடத் தன்னால் முடியவில்லை என்று கைவிரித்த இந்த அரசாங்கத்தால் க்கும் மேற்பட்ட சிறப்புப் பொருளாதார மண்டலங்களுக்காக பணக்காரர்களின் உள்நாட்டு வரியில்லா சொர்க்கங்கள் மட்டும்  ஹெக்டேர்கள் வளமான நிலத்தை எப்படி திடீரென்று இனங்கண்டு தொழிலதிபர்களுக்கு வழங்க முடிந்ததென அவர்கள் கேள்வி எழுப்பினார்கள்
தனியார் முதலாளிகளுக்கு தாரை வார்ப்பதற்காகத்தான் பொதுத் தேவைக்கு என்ற பெயரில் அரசாங்கம் மக்களிடமிருந்து பலவந்தமாக நிலங்களை அபகரிக்கின்றது என்பது நன்கு தெரிந்திருந்தும் நிலக் கையகப்படுத்தல் சட்டத்தில் கூறப்பட்டுள்ள பொதுத் தேவை என்ற சொல்லை மீளாய்வுக்கு உட்படுத்த வேண்டும் என்ற கோரிக்கையை ஏற்க மறுத்த உச்சநீதி மன்றம் என்ன வகை நீதியைக் கடைப்பிடிக்கிறது
அரசின் அதிகாரம் நிலைநாட்டப்பட வேண்டும்  என்று அரசாங்கம் கூறும்போது அதன் பொருள் காவல் நிலையங்கள் முறையாகக் கட்டியமைக்கப்பட வேண்டும் என்பதாக மட்டுமே ஏன் இருக்கிறது என்ற கேள்வியை அவர்கள் எழுப்பினார்கள்
பள்ளிகளல்ல மருத்துவமனைகளல்ல வீட்டு வசதியல்ல சுத்தமான குடிநீர் அல்ல வனம்சார் விளை பொருளுக்கு நியாய விலை அல்ல குறைந்தபட்சம் போலிசு பயமின்றி நிம்மதியாய் வாழ விடுவதும் அல்ல மக்களுடைய சிரமங்களைக் குறைத்து வாழ்க்கையைச் சற்றே எளிதாக்க உதவும் எதுவும் அல்ல அரசின் அதிகாரம் என்பதற்கு நீதி என்று ஒருபோதும் பொருள் கொள்ள முடிவதில்லையே அது ஏன் என்று அவர்கள் கேள்வி எழுப்பினார்கள்
புதிய பொருளாதாரக் கொள்கை என்ற பெயரில் திணிக்கப்படும் இந்த வளர்ச்சியின் மாதிரி குறித்து இது போன்ற கூட்டங்களில் கலந்து கொள்வோர் அப்போதெல்லாம் விவாதம் நடத்திக் கொண்டிருந்தார்கள்
எனது நண்பருடைய பழைய கல்லூரி நண்பரொருவர் கார்ப்பரேட் உலகத்தின் ஒரு பெரும்புள்ளி தனக்கு அதிகம் பரிச்சயமில்லாத ஒரு உலகத்தை அறிந்துகொள்ளும் தேவையில்லாத ஆர்வத்தில் இத்தகையதொரு கூட்டத்திற்கு வந்திருந்தார்
ஃபேப் இந்தியா  குர்தாவுக்குள் தன்னை மறைத்துக் கொண்டிருந்தாலும் அவர் விலைமதிப்பு மிக்கவர் என்பதை அவரது தோற்றமும் வாசமும் காட்டிக் கொடுக்கவே செய்தன
சற்று நேரத்தில் அவர் இருப்புக் கொள்ளாமல் என் பக்கம் சாய்ந்து கிசுகிசுத்தார் கவலைப்பட்டு ஒன்றும் ஆகப்போவதில்லை என்று யாராவது இவர்களிடம் சொல்ல வேண்டும்
மக்கள் காட்டுமிராண்டித்தனமாக ஒடுக்கப்படும் போது அதை எதிர்த்துப் போராடுவதைக் காட்டிலும் வேறு என்ன உருப்படியான வேலையை அவர்கள் தெரிவு செய்ய முடியும்
நிர்க்கதியான நிலைக்குத் தள்ளப்படும் ஏழை மக்கள் எதிர்த்துப் போராடவேண்டும் என்று சிந்திப்பதற்குப் பதிலாக தற்கொலை செய்து மடிந்து விடுவார்களேயானால் அதுதான் இந்தியாவின் ஆளும் நிறுவனங்களுக்கும் ஊடகங்களில் உள்ள அதன் பிரதிநிதிகளுக்கும் பிடித்தமானதாக இருக்கிறதோ என்று எனக்குத் தோன்றுகிறது
சத்தீஸ்கர் ஒரிசா ஜார்கண்ட் மற்றும் மேற்கு வங்காள மக்கள் அவர்களில் சிலர் மாவோயிஸ்டுகள் பலர் மாவோயிஸ்டுகள் அல்ல அரும்பாடுபட்டு கார்ப்பரேட் முதலாளிகளின் ஆக்கிரமிப்பைக் கடந்த சில ஆண்டுகளாய் தடுத்து நிறுத்தி வைத்திருக்கிறார்கள்
வரலாற்று ரீதியாகப் பார்த்தோமானால் உள்ளூர் மக்களுடனான மோதல்கள் பலவற்றிலும் சுரங்கத்தொழில் நிறுவனங்களே வெற்றி பெற்றிருக்கின்றன என்பது ஒரு உண்மை
போர்த்தளவாடங்கள் தயாரிக்கும் நிறுவனங்களை விட்டுத்தள்ளுங்கள் அநேகமாக எல்லா கார்ப்பரேட் நிறுவனங்களின் கடந்தகாலமும் ஈவிரக்கமற்றதுதான்
உயிரைக் கூடத் தருவோம் ஒருபோதும் எமது நிலத்தைத் தர மாட்டோம் என்று மக்கள் எழுப்பும் முழக்கம் குண்டு வீச்சைத் தாங்கும் கூடாரத்தின் மீது விழும் மழைத் தூறல் போல அவர்கள் மீது பட்டுத் தெறிக்கிறது
தற்போது இந்தியாவில் வந்திறங்கிய நாள் முதல் விமான நிலையங்களின் முதல் வகுப்பு ஓய்வறைகளில்தான் அவர்களில் பல பேர் இன்னமும் உலவிக் கொண்டிருக்கிறார்கள்
தாங்கள் கையொப்பமிட்ட புரிந்துணர்வு ஒப்பந்தங்கள் அவற்றில் சில  ஆம் ஆண்டிலேயே போடப்பட்டவை உண்மையான பணமாக உருமாறும் நாளுக்காகக் காத்திருக்கிறார்கள்
விமான நிலைய ஓய்வறையிலேயே நான்காண்டுகளைத் தள்ளுவது என்பது மிகவும் சகிப்புத்தன்மை கொண்ட மனிதனைக்கூட சோதிக்கின்ற அளவுக்கான தாமதம் அல்லவா
ஜனநாயக நடைமுறை கோருகின்ற விரிவான ஆனால் பொருளற்ற சடங்குகள் மக்கள் கருத்தறிதல்சில நேரங்களில் இது மோசடியாக நடத்தப்படுவது சுற்றுச்சூழல் விளைவுகள் பற்றிய மதிப்பீட்டு அறிக்கைகள் சில நேரங்களில் இவை போலியானவை பல்வேறு அமைச்சகங்களிடம் பெற வேண்டிய ஒப்புதல்கள் பெரும்பாலும் இவை விலைக்கு வாங்கப்படுபவை நீண்ட காலமாய் இழுத்துக் கொண்டு கிடக்கும் நீதிமன்ற வழக்குகள்
விரைவில் வெளிவர இருக்கும் முக்கியத்துவம் வாய்ந்த தங்களது நூலில் சமரேந்திர தாஸ் மற்றும் பெலிக்ஸ் பெடல் ஆகியோர் கீழ்க்கண்டவாறு கூறுகிறார்கள்
ஒரிசாவில் மட்டும் உள்ள பாக்சைட் இருப்பின் மதிப்பு  டிரில்லியன் டாலர்கள் இந்தியாவுடைய மொத்த உள்நாட்டு உற்பத்தியின் மதிப்பைப் போல இது இரண்டு மடங்குக்கும் அதிகம் எனக் குறிப்பிட்டுள்ளனர்
பாக்சைட்டின் இன்றைய விலையில் இதன் மதிப்பு சுமார்  டிரில்லியன் டாலர்கள் சுமார்  இலட்சம் கோடி ரூபாய் இதிலிருந்து அதிகாரப்பூர்வமாக  க்கும் குறைவான தொகையைத்தான் ராயல்டியாக அரசாங்கம் பெறவிருக்கிறது
ஒரு சுரங்கத் தொழில் நிறுவனம் நன்கு அறிமுகமானதாகவும் அங்கீகரிக்கப்பட்டதாகவும் இருக்கும் பட்சத்தில் தாதுப் பொருள் வெட்டியெடுக்கப்படாமல் மலைக்குள் இருக்கும்போதே அநேகமாக அது முன்பேரச் சந்தையில் விலைபேசப் பட்டிருக்கும்
அதாவது பழங்குடி மக்களைப் பொருத்தவரை வாழும் தெய்வமாகவும் அவர்களது வாழ்க்கைக்கும் நம்பிக்கைக்குமான ஊற்றுமூலமாகவும் இந்தப் பிராந்தியத்தினுடைய சூழலின் ஆரோக்கியத்துக்கு ஆணிவேராகவும் திகழும் இம்மலைகள் கார்ப்பரேட் முதலாளிகளைப் பொருத்தவரை மிகவும் மலிவான தாதுப்பொருள் கிடங்குகள் அவ்வளவுதான்
சுதந்திரச் சந்தையின் அவசரத் தேவைகளும் நிர்ப்பந்தங்களும் அப்படிப்பட்டவை ஆயிற்றே இது ஒரிசாவிலுள்ள பாக்சைட் கனிமத்தின் கதை மட்டும்தான்
இந்த நான்கு டிரில்லியன் டாலர்களோடு சத்தீஸ்கர் மற்றும் ஜார்கண்டில் புதைந்திருக்கும் பல கோடி டன் உயர்தர இரும்புத்தாதுவின் மதிப்பையும் யுரேனியம் சுண்ணாம்புக்கல் டாலமைட் நிலக்கரி வெள்ளீயம் கிரானைட் மார்பிள் செம்பு வைரம் தங்கம் க்வார்ட்ஸைட் கோரண்டம் பெரில் அலெக்சாண்டரைட் சிலிக்கா புளூரைட் கார்னெட் போன்ற  வகை அரிய கனிமப் பொருட்களின் பல மில்லியன் டாலர் மதிப்பையும் கூட்டிக் கொள்ளுங்கள்
அவற்றோடு கையெழுத்திடப்பட்டுள்ள நூற்றுக்கணக்கான புரிந்துணர்வு ஒப்பந்தங்களின் ஜார்க்கண்டில் மட்டும்  ஒப்பந்தங்கள் அங்கமாக அம்மாநிலங்களில் கட்டப்படவிருக்கும் மின் உற்பத்தி நிலையங்கள் அணைகள் நெடுஞ்சாலைகள் இரும்பு எஃகு மற்றும் சிமெண்டுத் தொழிற்சாலைகள் அலுமினிய உருக்காலைகள் மற்றும் பிற உள் கட்டுமானத் திட்டங்களின் பண மதிப்பையும் சேர்த்துக் கொள்ளுங்கள்
இது இவ்வேட்டையின் பிரம்மாண்டத்தையும் முதல் போட்டிருப்பவர்களின் அவசரத்தையும் புரிந்து கொள்ள உதவும் ஒரு கோட்டுச் சித்திரத்தை வழங்கும்
ஒருகாலத்தில் தண்ட காரண்யா என அழைக்கப்பட்ட இக்காடு மேற்கு வங்கத்தில் தொடங்கி ஜார்க்கண்ட் ஒரிசா சத்தீஸ்கர் மற்றும் ஆந்திர மகாராட்டிர மாநிலங்களின் சில பகுதிகள் எனப் படர்ந்து விரிகின்றது
இப்போதெல்லாம் இந்தப் பகுதியை சிவப்புத் தாழ்வாரம் அல்லது மாவோயிஸ்டுத் தாழ்வாரம் என செய்தி ஊடகங்கள் அழைக்கத் துவங்கியுள்ளன
ஏனென்றால் இந்திய அரசியல் நிர்ணய சட்டத்தின் வது பிரிவு பழங்குடி மக்களுக்கு வழங்கியிருக்கும் பாதுகாப்போ நிலங்களிலிருந்து அவர்களை வெளியேற்றக் கூடாது என்ற வாக்குறுதியோ ஒரு பொருட்டாகவே கருதப்படுவதில்லை
அரசியல் சட்டம் பார்க்க அழகாக இருக்க வேண்டுமென்பதற்காக ஒரு திரைச்சீலையாக ஒரு அவசர முகப்பூச்சாகத்தான் அப்பிரிவு இடம் பெற்றிருக்கின்றது எனத் தோன்றுகிறது
நூற்றுக்கணக்கான நிறுவனங்கள் ஊர் பேர் தெரியாத நிறுவனங்கள் முதல் உலகின் மாபெரும் சுரங்க மற்றும் இரும்பு நிறுவனங்களான மிட்டல் ஜிண்டால் டாடா எஸ்ஸார் போஸ்கோ ரியோ டின்டோ பிஎச்பி பில்லிடன் வேதாந்தா வரை அனைவரும் பழங்குடி மக்களின் தாயகத்தை அபகரித்துக் கொள்வதற்குப் போட்டி போட்டுக் கொண்டு பாய்கின்றனர்
ஒவ்வொரு மலையின் மீதும் ஒவ்வொரு நதியின் மீதும் காட்டின் பசும்புற்திட்டுகள் மீதும் ஒரு புரிந்துணர்வு ஒப்பந்தம் போடப்பட்டிருக்கின்றது
உலகின் ஆகப் பரிசுத்தமானதொரு காட்டையும் அதனைச் சார்ந்த சூழலமைப்பையும் அதில் வாழும் மக்களையும் சேர்த்து அழிப்பதற்குத் தீட்டப்பட்டிருக்கும் இந்தத் திட்டம் குறித்து கோபன் ஹேகனில் நடைபெறவிருக்கும் தட்ப வெப்ப மாற்றம் குறித்த மாநாட்டில் விவாதிக்கக் கூடும் என்று நான் ஒருக்காலும் நினைக்கவில்லை
அவர்களை பக்திப் பரவசத்துக்கு ஆளாக்கியிருக்கும் வளர்ச்சியாளர் குழுவினர் சுரங்கத் தொழிலின் வளர்ச்சியானது மொத்த உள்நாட்டு உற்பத்தியை கற்பனைக்கெட்டாத வேகத்தில் முடுக்கி விடுமென்றும் வெளியேற்றப்படும் மக்களுக்கெல்லாம் வேலைவாய்ப்பை வாரி வழங்குமென்றும் கூறி வருகிறார்களே அதன் தாக்கமாகவும் இருக்கலாம்
ஆனால் சுற்றுச்சூழல் நாசம் தோற்றுவிக்க இருக்கும் படுபயங்கரமான பேரழிவின் விலை மதிப்பை இவர்கள் தங்கள் கணக்கில் சேர்ப்பதில்லை
வெறி கொண்டு பொங்கும் இந்தப் பேராசைக்கு வளைந்து கொடுத்ததன் மூலம் நமது சுற்றுச்சூழலை பலி கொடுத்து பிற நாடுகளின் பொருளாதாரங்களுக்குத்தான் நாம் வலிமை சேர்க்கின்றோம்
சொந்த ஜெட் விமானத்தில் மிதக்கும் சுரங்கக் கம்பெனிகளின் தலைமை நிர்வாக அதிகாரியில் தொடங்கி மாதம் இரண்டாயிரம் ரூபாய் காசு வாங்கிக்கொண்டு தம் சொந்த மக்களையே வல்லுறவுக்கு ஆளாக்கி கொலை செய்து கிராமங்களைத் தீயிட்டுக் கொளுத்தி சுரங்க வேலை தொடங்குவதற்கு இடத்தை காலி செய்து கொடுக்கின்ற மக்கள் படையின் சல்வா ஜுடும் பழங்குடி இன சிறப்பு காவல் அதிகாரிகள் வரை முதல் நிலை இடை நிலை கடை நிலை எனப் பரந்து விரிந்து கிடக்கிறது இந்தப் பங்குதாரர்களின் உலகம்
பதவியையும் அதிகாரத்தையும் பயன்படுத்திக் கொண்டு தமது நலன்களை மேம்படுத்திக் கொள்ள இவர்கள் அனைவரும் தாராளமாக அனுமதிக்கப்படுகின்றார்கள்
எந்த அரசியல் கட்சி எந்தெந்த அமைச்சர்கள் எம்பிக்கள் அரசியல்வாதிகள் எந்தெந்த நீதிபதிகள் எந்தெந்த அரசு சாரா நிறுவனங்கள் எந்தெந்த சிறப்பு ஆலோசகர்கள் எந்தெந்த போலிசு அதிகாரிகள் ஆகியோருக்கு இந்தக் கொள்ளையில் நேரடிப் பங்கு இருக்கிறது அல்லது மறைமுகப் பங்கு இருக்கிறது என்பதை நாம் எப்படி எந்தக் காலத்தில் தெரிந்து கொள்ள முடியும்
மாவோயிஸ்டுகளின் சமீபத்திய அட்டூழியம் குறித்த சூடான செய்தியை வெளியிடும் எந்தெந்த பத்திரிகைகள் களத்திலிருந்து நேரடியாகச் செய்தி வழங்குகின்ற அல்லது தெளிவாகச் சொன்னால் களத்திலிருந்து செய்தி வழங்கக் கூடாது என்பதில் கவனமாக இருக்கின்ற இன்னும் தெளிவாகச் சொல்வதென்றால் களத்திலிருந்து அப்பட்டமாகப் புளுகுகின்ற எந்தெந்த தொலைக்காட்சி நிறுவனங்கள் இந்தக் கொள்ளையின் பங்குதாரர்கள் என்பதை நாம் எப்படித் தெரிந்து கொள்ள முடியும்
இந்தியாவின் மொத்த உள்நாட்டு உற்பத்தியை விடவும் பன்மடங்கு அதிகமான தொகையை பல்லாயிரம் கோடி டாலர்களை இரகசியமாக ஸ்விஸ் வங்கியில் பதுக்கியிருக்கின்றார்களே இந்தியக் குடிமகன்கள் அந்தப் பணத்தின் ரிஷிமூலம் எது
அல்லது தேர்தலுக்கு முந்தைய கவரேஜுக்கான பேக்கேஜ்களை மேல் நிலை கீழ் நிலை மற்றும் நேரலை என்று வகை பிரித்து ஊடகங்களுக்கு அரசியல்வாதிகளும் கட்சிகளும் அள்ளிக்கொடுத்ததைப் பற்றி சமீபத்தில் பத்திரிகையாளர் பி
குத்துக்கல்லைப் போல அமர்ந்திருக்கும் ஒரு விளங்காத ஸ்டுடியோ விருந்தினரைக் குடைந்தெடுக்கும் தொலைக்காட்சி செய்தியாளர் மாவோயிஸ்டுகள் ஏன் தேர்தலில் நிற்கக் கூடாது
என்று காட்டுக் கூச்சலாகக் கேள்வி எழுப்புவதை அடுத்தமுறை தொலைக்காட்சியில் நீங்கள் பார்க்கும்போது தவறாமல் அந்தத் தொலைக்காட்சிக்கு எஸ்எம்எஸ் அனுப்புங்கள் ஏனெனில் உங்களுடைய ரேட்டுகள் அவர்களுக்கு கட்டுபடியாகவில்லை என்று
சிதம்பரம் கார்ப்பரேட் வழக்கறிஞராகத் தொழில் நடத்தியபோது பல்வேறு சுரங்க நிறுவனங்களுக்காக வாதாடியவர் என்ற உண்மையிலிருந்து நாம் என்ன புரிந்து கொள்ள வேண்டும்
வேதாந்தா நிறுவனத்தில் நிர்வாகம் சாரா இயக்குனர் என்ற பதவியில் இருந்த சிதம்பரம் ஆம் ஆண்டில் அவர் நிதியமைச்சராகப் பதவி ஏற்ற நாளில்தான் அந்த இயக்குநர் பதவியிலிருந்து விலகினார் என்ற உண்மையிலிருந்து நாம் என்ன புரிந்து கொள்ள வேண்டும்
நிதியமைச்சராக பொறுப்பேற்றவுடனே வெளிநாட்டு நேரடி முதலீடுகளுக்கு அவர் அளித்த அனுமதிகளில் முதன்மையானது டிவின்ஸ்டார் ஹோல்டிங்ஸ் என்ற மொரிசியஸ் கம்பெனிக்கு வழங்கிய அனுமதிதான் என்பதிலிருந்தும் அந்தக் கம்பெனி வாங்கிய பங்குகள் வேதாந்தா குழுமத்தின் அங்கமான ஸ்டெரிலைட் நிறுவனத்தின் பங்குகளே என்ற உண்மையிலிருந்தும் நாம் என்ன புரிந்து கொள்ள வேண்டும்
வேதாந்தா நிறுவனத்திற்கு எதிராக ஒரிசாவைச் சேர்ந்த மனித உரிமை செயல் வீரர்கள் உச்சநீதி மன்றத்தில் வழக்கு ஒன்றைத் தொடுத்து அந்நிறுவனம் அரசின் வழிகாட்டு நெறிகளை மீறியிருப்பதைச் சுட்டிக்காட்டியதுடன் சுற்றுச்சூழலை நாசப்படுத்தியதாகவும் மனித உரிமைகளை மீறியதாகவும் வேதாந்தாவின் மீது குற்றம் சாட்டி நார்வே நாட்டின் ஓய்வூதிய நிதியம் கூட அந்நிறுவனத்தில் போட்டிருந்த தனது முதலீட்டைத் திரும்பப் பெற்றுக் கொண்டிருப்பதையும் சான்றாக எடுத்துக் காட்டினார்கள்
உடனே வேதாந்தாவுக்கு பதில் அதன் துணை நிறுவனமான ஸ்டெர்லைட்டின் பெயருக்கு உரிமத்தை மாற்றிவிடலாம் என்று நீதிபதி கபாடியா பரிந்துரைத்தாரே இந்த உண்மையிலிருந்து நாம் என்ன புரிந்து கொள்ள வேண்டும்
அது மட்டுமல்ல நானும்தான் ஸ்டெர்லைட் நிறுவனத்தில் பங்குகள் வைத்திருக்கிறேன் என்று சர்வ அலட்சியமாக நீதிபதி நாற்காலியில் அமர்ந்தவாறே அவர் அறிவிக்கவும் செய்தார்
உச்சநீதி மன்றம் நியமித்த வல்லுநர்கள் குழுவே சுரங்கம் தோண்டுவது காடுகளையும் நீர் வளங்களையும் சுற்றுச்சூழலையும் ஆயிரக்கணக்கான பழங்குடியினரின் வாழ்வையும் வாழ்வாதாரங்களையும் அழிக்கும்
எனவே அதற்கான அனுமதி மறுக்கப்பட வேண்டும் எனத் தெளிவாக அறிக்கை கொடுத்திருந்தும் அந்த அறிக்கையின் கூற்றுகளை மறுப்புக் கூறாமலேயே காடுகளை அழித்து சுரங்கம் தோண்டிக் கொள்ள ஸ்டெர்லைட்டுக்கு பெருந்தன்மையாக அவர் அனுமதி அளித்தார்
டாடாக்களுடன் புரிந்துணர்வு ஒப்பந்தம் கையெழுத்தான சில நாட்களிலேயே  ஆம் ஆண்டில் தாண்டேவாடாவில் தன்னெழுச்சியான மக்கள் படை என்ற பெயரில் மூர்க்கத்தனமாக மக்களை விரட்டியடித்து அவர்களது நிலங்களைக் கைப்பற்றித் தரும் சல்வா ஜூடும் படை முறையாக துவக்கி வைக்கப்பட்டதே பஸ்தாரில் கானகப் போருக்கான பயிற்சிப் பள்ளியும் அதே நாட்களில் தொடங்கி வைக்கப்பட்டதே இந்த உண்மைகளிலிருந்து நாம் எதைப் புரிந்து கொள்ள வேண்டும்
இரு வாரங்களுக்கு முன்பு அக்டோபர்  அன்று தாண்டேவாடாவின் லோஹந்தி குடாவில் அமையவிருக்கும் டாடா இரும்பு உருக்காலை நிறுவனத்திற்கு அனுமதி வழங்குவதற்கு முன் கடைப்பிடிக்க வேண்டிய சட்டபூர்வ நடைமுறையான மக்கள் கருத்தறிதல் என்ற நிகழ்ச்சிக்கு பஸ்தாரை சேர்ந்த இரண்டு கிராமங்களிலிருந்து  பழங்குடி மக்கள் அரசாங்க ஜீப்புகளில் கொண்டுவந்து இறக்கப்பட்டு யாரும் நுழைந்துவிட முடியாமல் பாதுகாப்புப் படையினரால் சுற்றி வளைக்கப்பட்டிருந்த ஆட்சியர் அலுவலகத்தின் உள்ளே சிறியதொரு அறையில் அந்தப் பழங்குடி மக்களைப் பார்வையாளர்களாக வைத்தே கூட்டம் நடத்தி முடிக்கப்பட்டதே மக்கள் கருத்தறிதல் நிகழ்ச்சி வெற்றிகரமாக நடந்து முடிந்ததாக அறிவிக்கப் பட்டது
பஸ்தார் மக்கள் அளித்த ஒத்துழைப்புக்காக மாவட்ட ஆட்சியர் அவர்களுக்கு வாழ்த்து தெரிவித்தார் இந்த உண்மையிலிருந்து நாம் எதைப் புரிந்து கொள்ள வேண்டும்
மாவோயிஸ்டுகளை தனிப்பெரும் உள்நாட்டு பாதுகாப்பு அபாயம் என்று பிரதமர் கூறத் தொடங்கிய தருணம் முதற்கொண்டே அவர்களை ஒழித்துக் கட்ட அரசு தயாராகி விட்டது என்ற சமிக்ஞை கிடைத்ததுமே இப்பிராந்தியத்தைச் சேர்ந்த பல சுரங்கத் தொழில் நிறுவனங்களின் பங்கு விலைகள் வானளாவ ஏறினவே இந்த உண்மையிலிருந்து நாம் எதைப் புரிந்து கொள்ள வேண்டும்
தங்களை அப்புறப்படுத்துவதற்கான முயற்சிகளனைத்தையும் இதுகாறும் எதிர்த்து நின்று எப்படியோ தாக்குப்பிடித்து வந்த பழங்குடி மக்களை இந்தப் போரின் விளைவாக வெடிக்கவிருக்கும் வன்முறையின் தாக்கம் அவர்களது வசிப்பிடங்களிலிருந்து விரட்டியடிக்குமானால் சுரங்க நிறுவனங்கள்தான் அதனால் ஆதாயமடைபவர்களாக இருப்பர்
விளைவு இப்படித்தான் இருக்குமா அல்லது இது மாவோயிஸ்டு அணிகளின் எண்ணிக்கையை அதிகரிக்கப் போகின்றதா என்பதைப் பொறுத்திருந்துதான் பார்க்க வேண்டும்